paragraph_text: Svih osam bivših svjetskih prvaka – Argentina, Brazil, Engleska, Francuska, Njemačka, Italija, Španjolska i Urugvaj – kvalificiralo se za ovo izdanje prvenstva. Branitelji naslova Španjolska su, zajedno s Engleskom i Italijom, ispali već u natjecanju po skupinama. Urugvaj je elimiran u osmini finala, a Francuska u četvrfinalu. Brazil, koji je osvojio Konfederacijski kup 2013., poražen je u polufinalu i završio je prvenstvo na četvrtom mjestu. U finalu, Njemačka je rezultatom od 1:0 slavila nad Argentinom i tako osvojila četvrti naslov svjetskog prvaka, prvi nakon 1990. godine i prvi kao ujedinjena nacija. Njemačka je postala prva europska zemlja koja je osvojila Svjetsko prvenstvo održano u Americi,<ref> i po prvi se put dogodilo da tri naslova zaredom osvajaju reprezentacije s istog kontinenta (nakon Italije 2006. i Španjolske 2010.).<ref>